Heiki Haljasorg

Heiki Haljasorg (sündinud 22. veebruaril 1977 Tallinnas) on eesti kultuuriajaloolane, raadioajakirjanik ja õpetaja, filosoofiadoktor.

Elulugu 
Ta lõpetas 2000. aastal Tallinna Pedagoogikaülikooli kasvatusteaduste alal ning 2004. aastal Tartu Ülikooli ajaloo alal. 2017 lõpetas ta Tallinna Ülikooli filosoofiadoktori kraadiga kasvatusteaduste alal. Ta on osalenud täienduskoolitustel Jeruusalemmas (Yad Vashem 2013), Oxfordis (Oxford English Centre 2014) ja Amsterdamis (Amsterdam University of Applied Sciences 2015).

Aastast 1999 on Heiki Haljasorg kultuuriloosaate "Roosiaed" saatejuht Raadio 7-s. Ta on "Roosiaia" saateid teinud Washingtonis, Pariisis, Roomas, Ateenas, Egiptuses, Kopenhaagenis, Riias, Lübeckis, Helsingis, Firenzes, Santorinil ja Veneetsias. Saate külalised on olnud professorid, diplomaadid, teoloogid ja üliõpilased. 2006–2008 ilmusid Haljasoru ajalooteemalise sarja artiklid Äripäeva lisas Visioon.  

1997–2001 töötas Heiki Haljasorg Nissi Põhikooli ajalooõpetajana, 1999–2000 Tallinna Pedagoogikaülikooli Üliõpilasesinduse aseesimehena, 2001–2005 Tallinna Ühisgümnaasiumi ajaloo- ja filosoofiaõpetajana ning 2005–2014 Tallinna 32. Keskkooli ajaloo, filosoofia ja ühiskonnaõpetuse õpetajana. Ta propageeris sealsetes ajalooklassides ladina ja vanakreeka keele õppimist.  Tema õpilased on võitnud ühiskonnaõpetuse alaseid võistlusi ning käinud auhinnareisidel Washingtonis, Pariisis, Sloveenias ja Makedoonias. 

2011–2015 töötas Heiki Haljasorg Tallinna Ülikooli Pedagoogilise Seminari filosoofia ja kasvatuse ajaloo lektorina ja 2014–2016 oli ta Tartu Katoliku Hariduskeskuse direktor.  Aastast 2012 õpetab Heiki Haljasorg Tallinna Toomkoolis (aastast 2016 töötab ka õppealajuhatajana), aastast 2016 on ta Eesti Kirikute Nõukogu haridustöö projektijuht ja aastast 2017 Vanalinna Hariduskolleegiumi filosoofiaõpetaja.  

Ta on korraldanud Tallinna Ülikoolis kolm kasvatuse ajaloo konverentsi (2012, 2013, 2014), modereerinud Tallinna Ülikooli riigiteaduste üliõpilaste Euroopa Parlamendi kandidaatide debatti (2009) ning esinenud Paide arvamusfestivali paneeldiskussioonidel (2013, 2015 ja 2018). 

Heiki Haljasorg on Eesti Üliõpilaste Seltsi liige aastast 2004, Eesti Ajakirjanike Liidu liige aastast 2006, Laurentsiuse Seltsi liige aastast 2010 ja Eesti Ühiskonnaõpetajate Seltsi liige aastast 2010 (esimees 2013-2020).

Isiklikku 
Heiki Haljasorg on abielus ja tal on kaks last (tütar ja poeg).

Raamatud ja brošüürid 
 Valdmaa, Sulev; Haljasorg, Heiki jt (2004). Eksaminandile ühiskonnaõpetuse riigieksamist 2004. Tallinn: Argo Kirjastus
 Haljasorg, Heiki (2006). Kasvatus keskajal. Jourdan, Philippe (eessõna); Haljasorg, Heiki (Toim.). Piiril (65–72). Tallinn: Maarjamaa Konvent
 Valdmaa, Sulev; Haljasorg, Heiki jt (2010). Avastusretk Euroopasse: poliitilise hariduse käsiraamat / [Konrad Adenaueri Fond koostöös Läti Ülikooli ja Jaan Tõnissoni Instituudiga]. Riia: Nordik
 Heiki Haljasorg (2014). Tallinna Toomkooli õpilase väike tarkuseraamat [väärtused, sententsid, ajalugu, vilistlased] . Viilma, Urmas (toim). Tallinn: Tallinna Toomkool
 Heiki Haljasorg. (2017) Ajaloo õppeaine eesti õppekeelega üldhariduskoolide õpetamise plaanis, õppekavades ja aineprogrammides 1874-2016. Ajaloolis-analüütiline käsitlus. Tallinn: Tallinna Ülikool

Teadusartiklid 
 1.1. – Haljasorg, Heiki; Lilleoja, Laur (2016). How Could Students Become Loyal Citizens? Basic Values, Value  , And National Attitudes Among 10th-Graders in Estonia. Trames : Journal of the Humanities and Social Sciences, 20 (2), 99−114, 10.3176/tr.2016.2.01.
 3.1. – Haljasorg, Heiki; Läänemets, Urve (2016). History as a school subject in national curricula for Estonian general comprehensive schools in 1874-2015. In: Society, Integration, Education. (77−85). Rēzeknes Tehnoloģiju akadēmija: Rēzeknes Tehnoloģiju Akadēmija.
 3.2. – Haljasorg, Heiki (2013). Pedagoogilised narratiivid ja müüdid ajaloo õpetamisel ja õppimisel. Pindmaa, Merle; Lilleoja, Lii (Toim.). Kasvatustegelikkus õpetaja ja õppija pilgu läbi [Tallinna Ülikooli Pedagoogilise Seminari alushariduse osakonna õppejõudude artiklite kogumik] (124−136). Tallinn: AS Atlex.

Ajalooalased populaarteaduslikud artiklid 
 Haljasorg, Heiki (2008). Rahvuslik aare Tartu rahu. Visioon, 2, 38−39.
 Haljasorg, Heiki (2007). Diplomaadid suhteid loomas. Visioon, 9, 22−27.
 Haljasorg, Heiki (2007). Iseseisvuse väljakuulutamine. Visioon, 2, 8−12.
 Haljasorg, Heiki (2007). Talvine Mustpeade maja. Visioon, 12, 22−26.
 Haljasorg, Heiki (2007). Võluv Tallinna raekoda. Visioon, 1, 10−17.
 Haljasorg, Heiki (2007). Tallinna dominiiklaste klooster. Visioon, 12, 12−14.
 Haljasorg, Heiki (2007). Padise kloostri viimased päevad. Visioon, 7, 16−21.
 Haljasorg, Heiki (2007). Pirita klooster alates algusest. Visioon, 8, 10−12.
 Haljasorg, Heiki (2007). Otepää ja Eesti lipp. Visioon, 6, 10−14.
 Haljasorg, Heiki (2006). Niguliste kirik ja Püha Nikolaus. Visioon, 12, 10−14.
 Haljasorg, Heiki (2006). Kuressaare loss ehk piiskop, kotkas, munk ja lõviauk. Visioon, 6, 18−21.
 Haljasorg, Heiki (2006). Loss sajandite tagant - Kadriorg. Visioon, 3, 16−20.

Viited

Kirjandus
Helina Piip. "Aristokraatlik õpetaja". [Tallinna 32. Keskkooli ajalooõpetajast ja ajakirjanikust Heiki Haljasorust] // Kodukolle, 2/ 2007. Lk. 16–18
Eve Kruuse. "Barokki armastav mõisavalitseja lapselapselaps". // Õpetajate Leht, 16. oktoober 2009
Heikki Silvet. "32. kooli saladus ehk Karajani muru. Hümn õpetajatele, õpilastele, muusikutele ja muruniitjatele". Tallinn: Shalom, 2011. Lk 48–49

Välislingid

Eesti ajalooõpetajad
Eesti raadioajakirjanikud
Eesti koolijuhid
Tartu Ülikooli filosoofiateaduskonna vilistlased
Eesti Üliõpilaste Seltsi liikmed
Sündinud 1977